Móðir mín er spænsk listakona og ætlar að þýða hluta af Njáls sögu , getið þið hjálpað henni að skilja orðið gandreið ? Öll spurningin hljóðaði svona : Móðir mín er spænsk listakona og elskar íslenska menningu og samfélag . Hún las Njáls sögu í fyrra sumar og núna ætlar hún að þýða hluta af sögunni á spænsku og nota textann á nýja listaverkið sitt . En hún er með spurningu sem ég gat ekki svarað ; kannski gætuð þið hjálpað henni að skilja orðið „ gandreið “ sem er notað í 125. kafla Njáls sögu . Hún vill vita hvað það þýðir . Hún hefur séð þrjár mismunandi þýðingar á ensku : " wolf-ride " , " witch-ride " og " spirit-ride " . En hvað er „ gandreið “ nákvæmlega ? Henni fannst þetta orð sérstaklega skemmtilegt . Takk fyrir hjálpina ! Orðið gandur hefur fleiri en eina merkingu en þessar helstar : stafur , staur , töfra - eða spástafur , reiðprik galdranorna og seiðmanna svo eitthvað sé nefnt . Gandreið er þá reið , einkum í lofti , á reiðskjóta sem magnaður er göldrum . Gandreið er reið , einkum í lofti , á reiðskjóta sem magnaður er göldrum . Í vísunni í 125. kafla Njálu er einmitt verið að lýsa slíkum reiðskjóta með eldi í endum og eitri í miðju . Er tekið fram að honum fylgi ógæfa enda stutt í víg Gunnars Hámundarsonar .